open-index/open-wikipedia-markdown huggingface dataset:
Backup

mini|DVD, USB flash i vanjski disk

**Backup** je proces u računarstvu koji se odnosi na izradu kopije podataka originalnog izvora za slučaj da se originalni izvor podataka ošteti ili izgubi. Podaci mogu biti datoteke ili/i programi.

## Pohrana backupa 
Backup se može pohraniti na magnetnim trakama, hard diskovima, CD, DVD i ostalim medijima za pohranu podataka. Pričuvni (backup) podaci se obično trebaju držati na više mjesta radi bolje sigurnosti, također moguće je držati podatke na nekom udaljenom internet serveru.

## Backup sistema 
Vrlo često se pribjegava backup-u kompletnog sistema, skupa sa svim podacima. Ovakav način backup-a se najčešće koristi za serverske sisteme, gdje je potrebno obezbijediti veoma brz povratak cjelokupnog sistema u radno stanje. Vrlo često se radi o RAID Mirroringu, odnosno postavljanju dva ili više hard diska na takav način da oba sadrže identične podatke. Ovo predstavlja prilično siguran način zaštite od fizičkog oštećenja hard diska, ali predstavlja potencijalnu opasnost ukoliko nekim slučajem dođe do zapisivanja podatka koji izazove pogrešku u radu sistema, jer u tom slučaju na sve diskove bude zapisan isti koruptiran podatak.

Velike kompanije, kojima je važna sigurnost podataka i ispravan i neprekidan rad sistema često pribjegavaju različitim strategijama backupa. Strategije koje se najčešće koriste su: *Djed-Otac-Sin*, *Kule Hanoja*, *Inkrementirajući backup* ili *Metod Inkrementiranih medija*.

## Reference 
## Vanjski linkovi 
*Backup 
*Microsoft - Opis konzole za backup integrirane u Windows sistemima 
*Backup na mreži 

Kategorija:Pohranjivanje podataka
Andragogija

**Andragogija** je nauka koja proučava mogućnosti, probleme, metode i tehnike sistematskog obrazovanja i vaspitanja odraslih. Zasnovana je na filozofiji doživotnog učenja, koja ne podrazumijeva doživotno formalno obrazovanje u školi, već kontinuirano učenje i usavršavanje. Međutim, andragogija ne isključuje formalno (školsko) obrazovanje. Naprotiv, ona objedinjuje sva 3 obrazovna puta: formalni (školovanje), neformalni (kursevi, seminari, obuke i sl.) i informalni (čitanje knjiga, gledanje tv emisija, čitanje novina, surfanje po internetu i sl). Objedinjavanje sva 3 obrazovna puta je neophodno sa stanovišta savremenog društva kojeg karakterišu brze promjene. U prijevodu, da bismo opstali u savremenom društvu, neophodno je da budemo u toku sa novim informacijama, znanjima, dostignućima koja se stalno mijenjaju. To je jedini način da budemo zaposleni, jer nije dovoljno završiti fakultet. Npr. naši roditelji sa znanjima, vještinama i kompetencijama koje su stekli u vrijeme svog školovanja danas ne bi mogli uopće da se zaposle, jer danas se traži znanje stranih jezika, poznavanje rada na računaru, vještine timskog rada, komunikacijske vještine i sl. Upravo u tome je suština andragogije-u doživotnom učenju. Bazu stičemo u formalnom obrazovanju (školovanjem), a nadogradnju čine pomenuti neformalni i informalni vid obrazovanja. Kontinuirano obrazovaanje i učenje nije važno samo sa aspekta zapošljivosti, već i sa aspekta uspešnog obavljanja svojih društvenih i porodičnih uloga.

## Također pogledajte 
* Motivacija

## Reference 
## Vanjski linkovi 
* Perspektive izazova u obrazovanju, dr. Malcolm Knowles 
* Studijski program Andragogije na Filozofskom Fakultetu Univerziteta u Beogradu 
* Zašto andragogija?

Kategorija:Pedagogija
Teorija računanja

**Teorija računanja** je dio računarske nauke koja se bavi načinima na koji se efektivno mogu riješiti problemi koristeći računar. Polje je podijeljeno u dva glavna dijela: teorija računjivosti i teorija složenosti, ali oba dijela se bave formalnim modelima računanja.

Da bi napravili studiju računanja, kompjuterski znanstvenici rade sa matematičkom apstrakcijom kompjutera zvanom model računanja. Postoji nekoliko formulacija koje se koriste, ali ona koja je najviše prihvaćena i koja se najviše istražuje je Turingova mašina. Kompjuterski znanstvenici je istražuju jer je jednostavna za formulisanje i može biti analizirana i korištena da opravda rezultate.

## Teorija računjivosti 
Teorija računjivosti se primarno bavi pitanjem da li je neki problem moguće riješiti na kompjuteru. Halting problem je jedan od najvažnijih razultata u teoriji računjivosti i on je primjer konkretnog problema koji je i jednostavan za formulisati i nemoguće riješiti koristeći Turingovu mašinu.

Teorija računjivosti je blisko povezana sa dijelom matematičke logike zvanim rekurzivna tehnika, koja uklanja ograničenja promatranja samo modela računanja koji su bliski stvarnom svijetu.

## Teorija složenosti 
Teorija složenosti razmatra ne samo da li je neki problem moguće riješiti koristeći kompjuter, nego kako efektno se problem može riješiti. Dva glavna aspekta se razmatraju: složenost vremena i složenost prostora, odnosno, koliko koraka je potrebno izvršiti da bi se riješio problem i koliko memorije je potrebno da bi se izvelo to računanje.

## Također pogledajte 
* Turingova mašina
* Osobina napuhavanja

Kategorija:Računarstvo
Alexandre Dumas (sin)

**Alexandre Dumas jr.** (Pariz, 27. juli 1824 - Marly-le-Roi, 27. novembar 1895), francuski književnik iz 19. vijeka

## Biografija 
Alexandre Dumas jr. rođen je u Parizu od majke Marie-Catherine Labay, krojačice i oca Alexandrea Dumasa, pisca. Dumas je sina priznao tek 1831. godine i osigurao mu najbolje obrazovanje. Zakon je Dumasu sr. omogućio da uzme sina majci i majčina agonija inspirirala je Dumasa jr. da piše o ženskim mukama i patnjama. Dumas jr. uvijek je pisao moralna djela, a u njegovoj drami *Prirodni sin* iz 1858. godine govori da otac mora priznati rođenog sina i oženiti ženu, to jest djetetovu majku.

Dumas jr. je 1844. godine otišao živjeti s ocem. Tu je upoznao Marie Duplessis, svoju inspiraciju za roman *Dama s kamelijama* (*La dame aux camélias*). Djelo je poslije adaptirano u dramu i bila je baza za Verdijevu operu *La Traviata* iz 1853.

Godine 1864. Dumas jr. se ženi s Nadejom Naryschkine te s njom ima kćer, a nakon Nadejine smrti ženi se s Henrietteom Régnier.

## Djela 
### Knjige 
* *Dama s kamelijama*,
* *Ljubavni roman*,
* *L’affaire Clemenceau*, (1867.).

### Opere 
* *La Traviata* (1853) - Giuseppe Verdi, temeljeno na *Dami s kamelijama*

### Drame 
* *Prirodni sin* (1858)

Kategorija:Francuski pisci
Kategorija:Biografije, Pariz
Kategorija:Rođeni 1824.
Kategorija:Umrli 1895.
Ping (kompanija)

**Ping d.o.o.** je preduzeće za računarski i informatički inženjering, osnovano 19. februara 1997. 
 
Primarno tržišno opredjeljenje Ping d.o.o. su veliki i složeni privredni ili vladini sistemi (banke, trgovinska preduzeća, proizvodna preduzeća, ministarstva, vladine i druge agencije, univerzitetske organizacije i slično).

## Proizvodi 
Neka od softverskih rješenja koja je Ping d.o.o. razvio su:
*ELBA - Sistem za elektronsko i internet bankarstvo
*PARIS - Poslovno finansijski sistem 
*ABIS - Bankarski informacioni sistem
*CREDO - Registar stanovništva i ličnih dokumenata
*CCMS - Sistem za podršku upravljanja predmetima u sudovima
*SOEE - Obračun i naplata električne energije
*NIS - Novinski internet servis link
*CALLMAN - Evidencija i praćenje intervencija u servisnom centru
## Vanjski linkovi 
*Ping
*NIS - Novinski Internet Servis

Kategorija:Računarske kompanije u Bosni i Hercegovini
Sinhronizirano klizanje

[mini|300p|Marigold IceUnity iz [Finska|Finske]]
**Sinhronizirano klizanje** je vrsta grupnog umjetničkog klizanja. Sastoji se od kratkog programa sa zadanim elementima i slobodnog sastava sa elementima koji nisu zadani te u kojem kreativnost svake pojedine ekipe dolazi do izražaja. Ekipa sinhroniziranog klizanja mora se sastojati od najmanje 12 a najviše 16 osoba i može biti sastavljena i od muškaraca i žena. Svakoj su ekipi dopuštene 4 zamjene, te individualno ime. Svrha ekipe je da funkcionira kao jedno. 

## Historija sinhroniziranog klizanja 
Sinhronizirano klizanje, kakvim ga poznajemo danas, najmlađa je disciplina koju je priznala Međunarodna klizačka federacija (International Skating Union- ISU). Grupno klizanje je ISU priznao još 1909. godine, ali samo kao takmičenje četvorki. 

Moderno sinhronizirano klizanje poznato je od 1954, kada je dr. Richard Potter, iz Ann Arbora, Michigan, SAD, organizirao grupu klizača s izričitom namjerom formiranja tima.

## Vanjski linkovi 
*Zagrebsnowflakes, jedini klub sinhroniziranog klizanja u Hrvatskoj 
*ISU - Međunarodna klizačka federacija 

Kategorija:Sport
Émile Verhaeren

**Émile Verhaeren** (Saint-Amand les Puers, 21. maj 1855. - Rouen, 27. novembar 1916.), belgijski pjesnik francuskog izraza

Émile Verhaeren jedan je od najvećih belgijskih pjesnika. Bio je učenik isusovačkog koledža u Gandu, student u Louvainu te odvjetnički pripravnik u Bruxellesu. Jedan je od osnivača časopisa *Jeune Belgique*. Već u prvim, naturalistički obojenim pjesmama otkriva temperament neobuzdane žestine i divlju snagu izraza.

Od 1887. do 1891. proživljava tešku duševnu krizu, a zbirke iz tog razdoblja ("Večeri", "Paraz", "Crne buktinje") preplavljene su samoubilačkim očajem i nazivane su "trilogijom neurastenije". Od svojih unutrašnjih tegoba pokušava pobjeći putujući Španijom i Engleskom. Susret s Martom Massin pomogao mu je da ponovno zavoli život i postaje bard energije, rada i radnog čovječanstva. Inspirira se panoramama velikih industrijskih gradova od željeza i čelika, slavi naučni progres i čovjeka budućnosti. Svijetlim raspoloženjem prožeta je i njegova ljubavna trilogija, posvećena Marti. U ratu objavljuje patriotska djela "Okrvavljena Belgija" i "Ranjeni gradovi Belgije". Uz liriku pisao je i drame, pripovijetke te knjigu umjetničkih kritika i dojmova. Poginuo je nesretnim slučajem pod kotačima voza.

## Djela 
* "Likovi života" 
* "Mnogostruki sjaj" 
* "Olujne snage" 
* "Praskozorja" 
* "Filip II." 
* "Impressions"

Kategorija:Belgijski pisci
Kategorija:Biografije, Sint-Amands
Kategorija:Rođeni 1855.
Kategorija:Umrli 1916.
Ismail Kadare

**Ismail Kadare** bio je albanski pisac.

## Biografija 
Rođen je 1936. u Gjirokastëru. Diplomirao je na Filozofskom fakultetu u Tirani, a na Institutu "Maksim Gorki" u Moskvi studirao je svjetsku književnost. U početku se bavio novinarstvom, a poslije se potpuno posvetio književnosti. Svjetski ugled stekao je kao pripovjedač, živo opisujući albansku prošlost i sadašnjost. Najprevođeniji je od svih albanskih poslijeratnih književnika. Najvažniji njegov roman jest *General mrtve vojske* (1963).

Od 1990. živio je u Parizu, gdje je dobio politički azil. Umro je 1. jula 2024. u Tirani.

## Djela 
* *Mladenačka nadahnuća* (1954)
* *General mrtve vojske* (1963)
* *Svadba* (1968)
* *Tvrđava* (1970)
* *Hronika na kamenu* (1971)
* *Zima velike samoće* (1973)
* *Suton stepskih bogova* (1978)
* *Palača snova* (1981)
* *Koncert godine* 1936 (1988)
* *Neman* (1991)
* *Piramida* (1991)
* *Mjesečina* (1993)
* *Elegija za Kosovo* (2000)
* *Dosje o H.* (2002)

## Reference 
Kategorija:Rođeni 1936.
Kategorija:Umrli 2024.
Kategorija:Biografije, Gjirokastër
Kategorija:Albanski pisci
Nermin Tulić

**Nermin Tulić** (Sarajevo, 5. januar 1952.) jest bosanskohercegovački filmski i pozorišni glumac.

Nermin Tulić diplomirao je glumu na Filozofskom fakultetu 1978. Igrao je u svim sarajevskim pozorištima, na televiziji, filmu i radiju. Dobitnik je mnogih nagrada, a izdvaja "Zlatni lovorov vijenac" za doprinos umjetnosti teatra MESS 1998.

Od 1993. do 2015. bio je direktor Pozorišta mladih Sarajevo.

## Predstave 
*"Kralj Ibi" (1983.)
*"Ljepotica i zvijer" (1989.)
*"Kralj umire"(1985.)
*"Bašeskija, san o Sarajevu" (1991.)
*"Kraj igre" (1997.)
*"Komedija zabune" (1989.)
*"Kad bi ovo bila predstava" (1999.)
*"Magbet" (1999.)
*"Kapetan Džon Piplfoks" (1974.)
*"Okovani Ibi" (1995.)
*"Djeca sa CNN-a" (2007.)
*"Nakaze" (2007.)

## Filmovi 
*"Duhovi Sarajeva" (2006.)
*"Go west" (2005.)
*"Ram za sliku moje domovine" (2005.)
*"Ljeto u zlatnoj dolini" (2003.)
*"Preko granice" (2001.)
*"Gotički delikt" (2003.)
*"Sve džaba" (2006.)

## Nagrade 
* "Zlatni lovorov vijenac" za doprinos umjetnosti teatra MESS 1998.
* "Glumac godine" BH radio, 2006.
* "Glumac godine", Radio Sarajevo 1990.

## Reference 
## Vanjski linkovi 
*

Kategorija:Bosanskohercegovački glumci
Kategorija:Biografije, Sarajevo
Kategorija:Rođeni 1952.
Kategorija:Živi ljudi
Prespansko jezero

desno|250p|mini|Mapa
[desno|250p|mini|Satelitska snimka: [Ohridsko jezero *(gore lijevo)*, Prespansko jezero  i Mala Prespa *(dolje desno)*]]
**Prespansko jezero** (albanski  *Liqeni i Prespës*, grčki  *Limni Megali Prespa*, makedonski  *Преспанско Езеро*) jest jezero na tromeđi Grčke, Albanije i Sjeverne Makedonije.

Nalazi se na južnoj strani Prespanske kotline između planina Galičica i Baba. Od ukupne površine 190&nbsp;km2 pripada Sjevernoj Makedoniji, 84,8&nbsp;km2 Grčkoj i 38,8&nbsp;km2 Albaniji. Ovo jezero udaljeno je samo 10&nbsp;km od Ohridskog, sa kojim je povezano podzemnim kanalima. Najveći grad u ovom području je Resen, u čijoj je općini sjevernomakedonski dio jezera. Najveća dubina jezera je 54 m.

U jezeru se i dva otoka: Golem grad i Mali grad.

Nešto južnije je i manje jezero Mala Prespa, čije vode dijele Grčka i Albanija.

Kategorija:Jezera u Albaniji
Kategorija:Jezera u Grčkoj
Kategorija:Jezera u Sjevernoj Makedoniji
Zastava Mozambika

desno|200p
Na zastavi **Republike Mozambik** (kao i na grbu), nalaze se prekriženi Kalašnjikov (AK-47) i motika.

Zastava je usvojena 1. maja 1983. Slična je zastavi FRELIMO - mozambičkog frnota za oslobođenje koja je korištena u borbi za nezavisnost od Portugala.

Boje na zastavi nose simboličko značenje:
* Zelena - bogatstvo tla
* Crna - Afrički kontinent
* Žuta - bogatstvo minearala
* Bijela - mir
* Crvena - borba za nezavisnost

Simbolizam grba je sljedeći:

žuta zvijezda predstavlja socijalističko opredjeljenje zemlje. Knjiga predstavlja obazovanje, motika - seljake i agrukulturu, a AK-47 odlučnost zemlje da se bori za slobodu.

2005. organizovan je konkurs za izbor nove zastave i iako su tada odabrali jednu ona se još uvijek ne koristi.
## Reference 
## Vanjski linkovi 
Mozambik
Kategorija:Mozambik
Bojana (rijeka)

mini|desno|250p|Ušće Bojane u Jadransko more
**Bojana** (albanski: *Buna*, neodređeni oblik: *Bunë*) je rijeka na granici Crne Gore i Albanije. Otječe iz Skadarskog jezera u Jadransko more. Teče u velikim okukama s prosječnim padom od 0,6 %. Drimnjača i rijeka Kiri donose u Bojanu velike količine nanosa, te bi ona mogla postati plovnom jedino stalnim bagerovanjem.

Rijeka se pojavljuje kao Fiume Boiana na karti regije iz 1688. godine, koju je objavio Vincenzo Coronelli. U to vrijeme, rijeka nije imala pritoke koje bi se u nju ulijevale. Prisustvo rijeke Drin koja ima vlastito ušće u Jadransko more na karti sugerira da se Drin nije ulio u rijeku Bojanu sve do nakon 1688. godine. Vremenom su česte promjene toka i vodostaja dovele do poplava obala i okolnih ravnica. Takve pojave dovele su do sporog propadanja Manastira Svetih Sergija i Bakha, koji se nalazi na samoj obali rijeke Bojane.

## Reference 
## Vanjski linkovi 
Kategorija:Rijeke u Albaniji
Kategorija:Rijeke u Crnoj Gori
Skadarsko jezero

mini|Pogled na Skadarsko jezero
**Skadarsko jezero** () najveće je jezero Balkanskog poluostrva koje se nalazi na granici između Crne Gore i Albanije. U zavisnosti od vodostaja, rasprostire se između 370 (ljeti) i 540 kvadratnih kilometara, zimi. Otiče rijekom Bojanom u Jadransko more. Obiluje rijetkim ribama i rijetkim pticama, a u vodi rastu brojne biljne vrste. Na nekim od 50 ostrva stoje stare utvrde i manastiri.

Neka od naseljenih mjesta na Skadarskom jezeru su: Skadar, Krajina, Vranjina, Žabljak i Obod.

## Reference 
## Vanjski linkovi 
* Skadarsko jezero, 1. dio, RTS Sasvim prirodno - Zvanični kanal
* Skadarsko jezero, 2. dio, RTS Sasvim prirodno - Zvanični kanal
* Skadarsko jezero: Najbolje čuvana tajna (Б92, 30. 08. 2013)

* 

Kategorija:Jezera u Albaniji
Kategorija:Jezera u Crnoj Gori
Kirgiski jezik

**Kirgiski jezik** (kir. *кыpгыз тили, кыргызчa*, قىرعىزچا, قىرعىز تىلى) pripada porodici turkijskih jezika (kirgisko-kipčačkoj grupi). Uz ruski jezik službeni je jezik Kirgistana. Blizak je altajskoj grupi turkijskih jezika. Sličan je kazaškom jeziku.

Kirgiskim govori 3 miliona ljudi u Kirgistanu, Uzbekistanu, Kazahstanu, Tadžikistanu, Rusiji, Turskoj, Afganistanu, Pakistanu i Kini.

## Pismo 
U službenoj je upotrebi prilagođena ruska ćirilica. Do 1928. pisalo se modifikovanim arapskim pismom, zatim se uvodi latinica koja je 1940. u skladu sa novom sovjetskom jezičnom politikom zamijenjena današnjom ćirilicom. Raspadom SSSR-a pokušalo se ponovo uvesti latinicu, što je potpomogla Turska, ali se od toga odustalo zbog finansijskih razloga.
Kirgiska azbuka ima 36 slova od kojih se 6 pojavljuje samo u riječima stranog porijekla (В, Ф, Ц, Щ, Ъ, Ь):

## Primjer 
Član 1. Univerzalne deklaracije o ljudskim pravima:

## Reference 
Kategorija:Kirgistan
Kategorija:Kirgiski jezik
Kategorija:Aglutinativni jezici
Kategorija:Turkijski jezici
Alexandre Dumas (otac)

**Alexandre Dumas sr.** rođen *Dumas Davy de la Pailleterie* (Villers-Cotterêts, 24. juli 1802. - Puys, 5. decembar 1870.) francuski književnik

Alexandre Dumas jedan je od začetnika takozvanog romana - feljtona. Pisac nevjerovatno plodnog talenta, bogate fantazije i živa duha, okušao se jednako sretno u pozorišnim djelima i u historijskim romanima. Najpozantije njegovo djelo je avanturistički roman „*Tri mušketira*“, poznat po zanimljivom zapletu, mnogim pustolovinama, te simpatičnim i hrabrim junacima. Uticaj historijsko-avanturističih Dumasovih romana osjetio se gotovo u cijeloj evropskoj popularnoj literaturi. Bio je najpopularniji romanopisac i dramatičar svoga vremena. Napisao je, što sam, što u saradnji s drugima, oko 300 romana i drama. Za pozorište je zaslužan jer je dao prvu historijsku romantičnu dramu „*Henrik III i njegov dvor*“.

## Bibliografija 
* *Tri mušketira* (*Les Trois Mousquetaires*, 1844)
* *Dvadeset godina nakon* (*Vingt Ans Après*, 1845)
* *Le Vicomte de Bragelonne*, 1847)
* *Grof Monte Cristo* (1845–1846)
* ''The Regent's Daughter* (1845)
* *The Two Dianas* (1846)
* *Kraljica Margot* (1845)
* *Gospođa de Monsorot* (1846)
* *Četrdeset i pet čuvara* (1847)
* *Joseph Balsamo* (1846–1848) 
* *Kraljičina ogrlica* (1849–1850)
* *Ange Pitou* (1853) 
* *Grofica de Charny* (1853–1855) 
* *Vitez Crvene Kuće* (1845)
* *Crni tulipan* (1850)
* *Priča u oraščiću* (1844) obrada Hoffmannovog romana
* *Zlatni razbojinici* (poslije 1857)
* *Vitez Sainte-Hermine* (*Le Chevalier de Sainte-Hermine'', 1869)

Francuski pisci
Kategorija:Biografije, Villers-Cotterêts
Kategorija:Rođeni 1802.
Kategorija:Umrli 1870.
Aristokratija

Termin **aristokratija** značio je kod starih Grka sistem vladanja kao *"vladavinu najboljih"*. Riječ je izvedena od dviju riječi: *"aristo"* što znači najbolje i *"kratia"* što znači vladati.

U širem značenju riječi aristokratija misli se na bogatiji sloj društva, na porodicu i nasljednike već dokazanih vlastodržaca, te na plemstvo koje je ostvarilo različite beneficije u društvu kroz npr. junaštvo u ratovima njihovih predaka.

Pripadnici aristokratije ne samo da imaju veća prava nego drugi ljudi, već tada imaju i veće obaveze da se vladaju pristojno, plemenito, uzvišeno i darežljivo. Oni su često bili stubovi društva, te ako je njihovo vladanje bilo uzvišeno, tada je i društvo u cjelini bilo prosperitetno. Vrijedi i obratno.

## Također pogledajte 
* Hilafet
* Plemstvo
* Oligarhija

## Reference 
## Vanjski linkovi 
Kategorija:Politika
Kategorija:Državna uređenja
Dženaza-namaz

**Dženaza** je islamski vjerski obred u kojem se vrši sahrana jedne ili više osoba. Sastoji se od "dženaza-namaza" (zajedničke molitve) i samog ukopa. Dženaza-namaz klanja se samo stojeći, za razliku od ostalih molitvi. Predvodi je imam, koji stoji ispred džemata okrenut prema umrloj osobi, dok je umrla osoba okrenuta desnom stranom prema kibli, a lijevom prema prisutnima.

Počinje se tzv. početnim tekbirom (*Allāhu ekber* - "Allah je najveći"), poslije čega se uči *Subhaneke*, zatim se izgovori još jedan tekbir, poslije kojeg se uči salavat (blagosiljanje Muhammeda), ponovo tekbir i poslije njega dženazetska dova. Završava se tekbirom i predavanjem selama na desnu, a zatim na lijevu stranu (način na koji muslimani završavaju molitvu). Ova 4 tekbira imam izgovara naglas, a ostale džematlije u sebi (u nekim pravnim školama islama i naglas).

Umrlu osobu od gasulhane (prostorije za opremanje umrle osobe) do mjesta klanjanja dženaze i mjesta ukopa nose prisutni, pri čemu učestvuju svi. U slučaju da je mjesto klanjanja dženaze i ukopa udaljenije, mejt se prevozi vozilom, a slijede ih prisutni.
[lijevo|mini|250px|Fotografija sa zajedničke dženaze ekshumiranim [Srebrenica|Srebreničanima (2007)]]
I u samom ukopu učestvuju svi prisutni. Na dženazi prisustvuju samo muškarci.

Ono što je kod kršćana kovčeg, to je kod muslimana tabut: s 5 strana daska, odozgo platno.

Poslije ukopa imam ili više njih uči *ašere* (odlomke iz Kur'ana; dva posljednja ajeta sure *El-Bekare*), suru *Ihlas* 3 puta, sure *Felek*, *Nas* i *Fatihu*, zatim "Elif-lām-mīm" (početak *El-Bekare*) i završava dovom, čime je dženaza završena.

## Reference 
Kategorija:Namaz
Timaj (dijalog)

**Timaj ili o metafizici.**  Kao što je poznato Platonov Timej u izvjesnom smislu objašnjava uklapanje grčke filozofije u kršćansku, ukoliko se demiurga tumači kao bliskoga Bogu stvoritelju iz Staroga Zavjeta. Dakako kao što i sama riječ govori "demiurg " je ponajprije rukotvorac, koji doduše nešto zgotovljava, ali za razliku od riječi teološkog nauka o stvaranju, ne stvara iz ničega. Božanski rukotvorac zgotovljava stvari prema uzoru ideja, čiji on tvorac nije. Ovdje je jasno da uzor prema kojem se ravna "demiurgovo" djelovanje prije odgovara matematici pitagorovske astronomije. Demiurg oblikuje svjetsku dušu, ali što je sa ovom dušom po sebi ? ona nije niti princip života niti znanje, već izvor periodičkog, pravilnog kretanja koje uvijek ostaje isto, koje pripada zvijezdama i čija se bit može izraziti brojevima i njihovim odnosima.

Platon tvdi da svaki od osnovnih elemenata ima određeni geometrijski oblik:

## Također pogledajte 
* Demiurg

Kategorija:Filozofija
Valjevo

**Valjevo** je grad i središte istoimene općine u Srbiji. Nalazi se nepunih 100 kilometara južno od Beograda. Gradska jezgra smještena je u kotlini kroz koju protječe rijeka Kolubara. Valjevo spada među veća i razvijenija naselja u Srbiji. Prema popisu iz 2002. godine, grad Valjevo je imao 61.035 stanovnika, a cijela općina Valjevo 96.761. Nalazi se na prosječnoj nadmorskoj visini od 185 metara.

## Vanjski linkovi 
* Zvanična stranica
* Mjesto koje čuvam: Valjevo (RTS Kulturno-umetnički program - Zvanični kanal)

Kategorija:Gradovi u Srbiji
*
Kategorija:Gradovi u Kolubarskom okrugu
Kategorija:Gradovi Šumadije i zapadne Srbije
Tehijjetul-mesdžid

**Tehijjetul-mesdžid** je posebna vrsta namaza koju muslimanski vjernici obavljaju prilikom ulaska u mesdžid ili džamiju. Predstavlja svojevrstan pozdrav mesdžidu, pa se naziva i *mesdžidus-selam*. To je namaz kojim vjernici iskazuju poštovanje prema džamiji u koju su ušli.

## Potvrda 
Klanjanje ovog namaza potvrđeno je hadisom: "Kad neko od vas dođe u mesdžid, neka klanja dva rekata prije no što sjedne", a koji su zabilježili Buharija i Muslim u svojim zbirkama.

Ovaj namaz spada u grupu nafila-namaza (dobrovoljnih), što znači da nije obavezan (farz).

## Način obavljanja 
Tehijjetul-mesdžid je namaz od dva rekata. Obavlja se na isti način kao i sabahski sunnet.

### Neslaganja 
Postoji veliko neslaganje islamskih učenjaka oko toga kad je dozvoljeno klanjati ovaj namaz, a kada ne, kao i kad je preporučljivo klanjati, a kad nije potrebno. Jedan dio islamske uleme (učenjaka) smatra da nije dozvoljeno klanjati ovaj namaz ako je nastupilo vrijeme kad je zabranjeno klanjati, dok drugi dio uleme smatra da ne postoji osnovana prepreka za obavljanje ovog namaza, te da se on može obaviti sve do ezana. Osim toga, jedan dio uleme smatra da se ovaj namaz treba svaki put obaviti prilikom ulaska u mesdžid, dok drugi dio smatra da je to potrebno obaviti samo prilikom prvog ulaska u neki mesdžid. Također, jedan dio smatra da nije potrebno klanjati ako se namjerava poslije toga obaviti neki farz-namaz, dok drugi smatraju da je to potrebno.

Za više informacija o vremenima kad je zabranjeno klanjati pogledajte članke o dnevnim farz-namazima.

## Također pogledajte 
*Namaz
*Sabah-namaz
*Nafila-namaz

## Reference 
## Vanjski linkovi 
**Online* knjiga: *Fikhul-ibadat* 
**Online knjiga*: *Namaz u islam*

Kategorija:Namaz
Enigma

**Enigma** (grč. *ainigma*; usp. zagonetka)
* Sinonim za zagonetku (osim kad se misli na narodne zagonetke).
* Ono što je zagonetno, što pobuđuje dvojbe, zagonetan govor, zamršen slučaj. 
* Naziv (ili dio naziva) nekolicine enigmatskih listova koji su izlazili ili još izlaze u Bosni i Hercegovini

## Također pogledajte 
* Enigma (mašina), mašina za šifriranje;
* Enigma (grad), Georgia, USA;
* Enigma (igra), računarska igra;
* Enigma (projekat elektronske muzike)
* Enigma (šah), šahovska mašina;
* Enigma browser, web-pretraživač;
* Enigma Record, izdavač nosača zvuka;
* Enigma (Wing Commander), izmišljeno područje u svijetu *Wing Commandera*.
## Reference
Rešad Bešlagić

**Rešad Bešlagić** (1912 – 1945) bio je  bosanskohercegovački interpretator sevdalinke.

## Biografija 
Rođen je 1912. u Tuzli, maturirao u gimnaziji 1928. Pravne nauke studirao i diplomirao na Univerzitetu u Beogradu i zaposlio se u Ministarstvu željeznice. Karijeru je ostvario u Beogradu gdje je neposredno pred Drugi svjetski rat studirao pravo i na Radiju Beograd snimao s orkestrom violiniste Carevca. Jedna od njegovih poznatijih izvedbi je "Pod Tuzlom se zeleni meraja".

Bešlagić je bio zvijezda u tadašnjoj Jugoslaviji i jedan od najznačajnijih izvođača bosanske sevdalinke tokom 1930-ih i 1940-ih, a uticao je i na neke od najznačajnijih pjevača sevdaha, kao što je Zaim Imamović. 
U toku rata prešao je u Sarajevo, gdje se uključio i aktivno radio u Narodnooslobodilačkom pokretu. Pred kraj rata uhapšen je sa još trojicom Tuzlaka, Enverom Prcićem Šehanom fudbalerom i Fadilom Horozićem. Svu trojicu su ubile ustaše pod komandom Maksa Luburića 1945. u Sarajevu, dan prije oslobođenja grada.

Usprkos toj poznatoj činjenici Rešad Bešlagić je greškom navođen kao žrtva logora Jasenovac.

## Reference 
Kategorija:Rođeni 1912.
Kategorija:Umrli 1945.
Kategorija:Biografije, Tuzla
Kategorija:Bosanskohercegovački pjevači
Kategorija:Sevdalije
Muhamed Mešanović - Hamić

**Muhamed Mešanović "Hamić"** (10. decembar 1931 - Sarajevo, 23. mart 1978 Sarajevo) bio je bosanskohercegovački sazlija i pjevač. Uz poznati duo pjevačice Behke Topčić i sazlije Igbala Ljuce, sazliju Kadira Kurtagića i violinistu i pjevača Mehu Varešanina, Hamić je bio među posljednjim izdancima sarajevske sazlijske scene. U arhivima i singl-pločama sačuvano je 14 Hamićevih interpretacija. Sarajevski sevdalija Damir Imamović je nakon 17 godina uporne potrage pronašao još deset starih Hamićevih snimaka na tavanu porodične kuće Alihodžić u sarajevskoj ulici Potoklinica. 
U jednom svom tekstu Ahmed Burić je po značaju uporedio Hamića s poznatim američkim bluzerom Robertom Johnsonom. Doajeni bosanskohercegovačke sevdalinke Safet Isović i Zaim Imamović smatrali su ga najboljim od "starih sazlija". Gotovo sve pjesme koje je Hamić ostavio iza sebe, unatoč činjenici da su neke od njih bile na repertoaru sevdalija dugo prije njega, upravo će zbog njegovih kvalitetnih izvedbi postati klasici sevdaha poput: "Teško meni jadnoj u Saraj’vu samoj", "Bogata sam, imam svega", "Na Bembaši, na Babića bašči", "Oj, međice, međice" i druge.
 
## Biografija 
Muhamed Mešanović rođen je u Sarajevu, gdje je završio stolarski zanat, ali veoma rijetko se bavio ovom profesijom.
Kao mladić volio je društvo i mejhanu (kafanu), ali nije poznato kod koga je učio svirati saz. Veoma brzo je pokazao vještinu sviranja ovog muzičkog instrumenta i pjevanja starih bosanskih sevdalinki. Neke od ovih starih pjesama komponirane su između dva svjetska rata u vrijeme kada je staro Sarajevo imalo vrijednu sazlijsku tradiciju, tako da Hamićevo pjevanje i sviranje saza predstavlja važnu sponu u kontinuitetu izvođenja sevdalinke i očuvanja njenog repertoara prije i poslije Drugog svjetskog rata.  
Arhivista sevdaha Semir Vranić pronašao je pet starih snimaka na kojima je svirao Hamić u duetu sa sazlijom Amirom Haskićem, koji je povremeno bio član prijeratnog gajretovog takuma (turski udruženja) i svirao sa Asimom Jasikom za Njemačku Akademiju Nauka. Zajedno su odsvirali pjesmu "Sarajevski početak", koja se među sazlijama smatrala vrhuncem sviranja ovog instrumenta. Snimke je u Sarajevu 1965. uradio indijski muzikolog Deben Bhattacharya.

### Kompilacije 
* Sazlije: Muhamed Mešanović-Hamić, Hašim Muharemović, Halid Musić (Diskoton, 1981.) 

## Najpoznatije interpretacije 
* Teško meni jadnoj u Saraj'vu samoj
* U Travniku na daltabaniku
* Oj međice, međice
* Na hastalu gori svijeća
* Ostavljen sam već odavno (na tekst Zaima Imamovića)
* Momče mlado
* Sarajevo pjesmom opjevano (autora Zaima Imamovića)
* Sinoć sam ti Safo (na tekst Safeta Kafedžića, autor muzike Muhamed Mešanović Hamić)
* Djevo, djevo
* Na Bembaši, na Babića bašči
* Imao sam deset žena
* Što je život, bajka samo
* Pita Fata Halil mejhandžiju 
* Tamburalo mome uz tamburu

## Također pogledajte 
*Saz

## Reference 
Kategorija:Sevdalije
Kategorija:Bosanskohercegovački muzičari
Kategorija:Bosanskohercegovački pjevači
Kategorija:Biografije, Sarajevo
Kategorija:Rođeni 1931.
Kategorija:Umrli 1978.
Muhamed Pašić Mašura

**Muhamed Pašić Mašura** (27. juna 1930. Visoko - 16. novembar 1987. Visoko)

1966. Godine snimio je prvu ploču na kojoj izvodi sevdalnike uz pratnju Narodnog ansambla Ismeta Alajbegovića Šerbe i Jovice Petkovića. Na ovoj ploči našle su se sevdalinke: Safete, Sajo Sarajlijo, Visočanka Sema, Pjesma Zaimu i Šeher grade.

Nakon ove, u izdanju Jugotona snimljene su još tri ploče na kojima Mašura pjeva uz saz Selima Salihovića sa kojim je dugo sarađivao. Najbolje snimke napravio je uz saz.

## Poznate izvedbe
*"Kad zapjeva Bosna naša"
*"Sabah zora, ezan uči"
*"Safete, Sajo Sarajlijo"

## Također pogledajte
*Sevdalinka
*Spisak sevdalija

## Vanjski linkovi 
* Muhamed Pašić Mašura na discogs
* Muhamed Pašić Mašura na dezzer 

## Reference 
Kategorija:Sevdalije
Kategorija:Rođeni 1930.
Kategorija:Biografije, Visoko
Kategorija:Umrli 1987.
Anton Bruckner

**Jozef Anton Bruckner** (4. septembar 1824 – 11. oktobar 1896) bio je austrijski orguljaš i kompozitor poznat po svojim simfonijama, misama i motetima.
Njegove simfonije se smatraju simbolom u završnoj fazi Austro-Njemačkog romantizma, zbog njihovog bogatog harmonijskog jezika, složene polifonije i značajne dužine trajanja. Njegove kompozicije su pomogle u određivanju savremenog muzičkog radikalizma, zbog njihove disonance, nepripremljene modulacije i lutajuće harmonije.

Za razliku od drugih kompozitorskih radikala, kao što su Richard Wagner ili Hugo Wolf koji pripadaju kalupu loših momaka (fra. enfant terrible), Bruckner je pokazivao krajnju poniznost pred drugim muzičarima, a posebno prema Wagneru. 
Ovaj očigledni nesklad između Brucknera kao čovjeka i Brucknera kao kompozitora otežava napore u rasvjetljavanju njegovog života na način koji daje jasan okvir u odnosu na njegovu muziku.

Njegova muzička djela, a posebno simfonije bile su mete muzičkih kritičara. Među njima je najznačajniji bio uticajni austrijski kritičar Eduard Hanslick kao i druge pristalice Johannesa Brahmsa. Oni su posebno ukazivali na veliku dužinu trajanja njegovih simfonija, ponavljanje muzičkih dijelova i sklonost Antona Brucknera da mijenja mnoge njegove radove, često uz pomoć kolega i njegova prividna neodlučnost o tome kojim verzijama daje prednost. 
Muzička djela Antona Brucknera su poznata po velikom korištenju proširene puhačke sekcije u orkestru, kao i njegove snažne upotrebe gudača za izražavanje instrumentalne dubine.
Ovaj kompozitor predstavlja najznačajniju vezu na prijelazu između klasičnih simfonijskih stilova iz ranog 19. vijeka i sve veće upotrebe ekspresionističkih simfonijskih stilova s početka 20. vijeka.

## Poznatija djela 
* Simfonije:
** Simfonija, f-mol, 1863
** 1. Simfonija, c-mol, 1866, 1890/91 
** Simfonija, d-mol, 1869 
** 2. Simfonija, c-mol, 1872, 1877
** 3. Simfonija, d-mol, 1873, 1876, 1877, 1889
** 4. Simfonija, Es-Dur (»Romantična«), 1874, 1878, 1880 (novi Finale), 1889
** 5. Simfonija, B-Dur, 1878
** 6. Simfonija, A-Dur, 1881
** 7. Simfonija, E-Dur, 1883
** 8. Simfonija, c-mol, 1887, rev. 1890
** 9. Simfonija d-mol (nedovršena), 1887-1896
* Mise, u d-molu, f-molu i e-molu 
* Rekvijem, d-mol
* Missa solemnis 
* Duhovna muzika: 
** Ave Maria
** 150. Psalm 
** Te Deum
* *Simfonijski zbor Helgoland* za muški zbor i orkestar
* Gudački kvartet u c-molu
* Gudački kvintet u F-duru
* Moteti za mješoviti zbor

## Također pogledajte 
* Spisak kompozitora

## Reference 
Kategorija:Rođeni 1824.
Kategorija:Umrli 1896.
Kategorija:Biografije, Ansfelden
Kategorija:Austrijski kompozitori
Kategorija:Kompozitori iz perioda romantizma
Enigma (mašina)

mini|Jedan primjerak Enigme iz Drugog svjetskog rata
**Enigma** je ime njemačkih mašina koje su se koristile za šifriranje i dešifriranje poruka za vojne i diplomatske svrhe u Drugom svjetskom ratu.
Nedugo poslije Enigma je našla primjenu u njemačkoj vojsci i diplomaciji, a izbijanjem Drugog svjetskog rata Enigma je postala standardna oprema svih vojnih jedinica za vezu.

## Izgled enigme 
Svojim izgledom enigma podsjeća na poveću pisaću mašinu. Ima tastaturu od 26 slova s prednje strane, a iznad tastature nalazi se 26 sijalica. Svaka od tih sijalica predstavlja jedno od 26 izlaznih slova. Vojna verzija je imala štampač umjesto sijalica, zbog čega je bila imala i visoku cijenu koja bi u današnje vrijeme iznosila 25000 evra.

Prije no što bi poslali pravu poruku prvo bi šifrirali ključ rotora i popis rotora. Ključ rotora predstavlja početna slova tri rotora koja određuje konfiguraciju rotora, dok popis rotora govori koje rotore upotrijebiti. Takva poruka se šifrira ključem važećim za taj dan(ključ određen dogovorom već prije). Zatim se šifrira glavna poruka koristeći prije šifriran ključ rotora, te koristeći rotore dane u popisu rotora. Nakon što druga strana primi poruku prvo će dešifrirati prvi dio pomoću dogovorenog ključa za taj dan, a zatim kada otkrije pravi ključ dešifrirati će i glavnu poruku.
Naravno uz neke postavke, ne baš pogodno odabrane moguće je da enigma i ne pruži pravu zaštitu.
Rotori su ključ svega.
Nakon što su se saveznici dokopali par enigmi te prikupili sve rotore, sve je bilo pitanje vremena. Ključnu ulogu u razbijanju šifre imao je britanski matematičar Alan Turing.

## Također pogledajte 
*Enkripcija
*Kriptografija
*Kriptologija

## Reference
## Vanjski linkovi 
*Enigma sa simulatorima
*Slike Enigme
*Detaljne fotografije različitih modela Enigme i dijelova

Kategorija:Drugi svjetski rat
Kategorija:Kriptografija
Radovan Stanković

**Radovan Stanković** (10. mart 1969. Trebica, općina Foča) srpski vojnik osuđen na 20 godina zatvora pred Sudom BiH, za zločine protiv čovječnosti počinjene na području Foče u periodu od aprila 1992. do februara 1993. godine.

Radovan Stanković je zajedno s drugim pripadnicima Miljevinskog bataljona, Brigade za taktičke operacije iz Foče, srpske vojske u augustu 1992. godine formirao logor za žene u tzv. Karamanovoj kući, koju su vojnici zvali "javna kuća", u kojoj su zatvorili veliki broj osoba ženskog spola bošnjačke nacionalnosti, od kojih su većina bile maloljetne, te su ih sistematski silovali i tukli.

Komandant Miljevinskog bataljona je bio Pero Elez, a Neđo Samardžić, Zoran Samardžić i Nikola Brčić zajedno sa osuđenim Stankovićem su bili zaduženi za ženski logor u kojem su se srpski vojnici iživljavali nad djevočicama od kojih su neke imale po dvanaest godina prisiljavajući ih na oralni, vaginalni i analni seks. Žene su pored silovanja, također mučene i odvođene na prisilni rad. Broj silovanih žena koje je sprovodila srpska vojska u BiH nije tačno utvrđen, ali se procjenjuje između 22.000 i 40.000, jer se mnoge žene ni danas ne mogu suočiti sa zločinom koji je nad njima počinjen, pa se tako ne usuđuju prijaviti silovanje. 

25. maja 2007. Radovan Stanković je pobjegao usred bijela dana stražarima KPZ-a Foča na putu prema bolnici.

## Također pogledajte 
*Grbavica (film)

## Vanjski linkovi 
*Treća izmjenjena optužnica za silovanja u Foči 
*Sud BiH osudio Radovana Stankovića na 16 godina zatvora
*Fočanski monstrum osuđen na šesnaest godina zatvora 
*Radovan Stanković pobjegao iz zatvora  

Stanković, Radovan
S
Joust (igra)

**Joust** je klasična arkadna igra razvijena od strane Williams Electronics, 1982. godine.

mini|desno|125px|Screenshot iz igre
## Opis 
Igrač je u ulozi viteza koji jaše na ptici rok (legendarnoj ptici iz istočnjačkih legendi) i bori se protiv računarski kontrolisanih protivnika. Neprijateljski vitezovi također jašu na njihovim vlastitim pticama rok, a razvrstani su u tri grupe različitih brzina. Ekran na kom se odvija igra je statičan, s tim da se igrač u slučaju odlaska u krajnje desnu stranu ekrana pojavljuje na lijevoj strani. Jedini objekti u tablama su tlo, viseće platforme i jezero užarene lave.

Igra sadrži jednostavne kontrole i to je vjerovatno bio razlog njene popularnosti i rasprostranjenosti. Postojale su opcije kretanja ulijevo, udesno i dugme za let. U slučaju brzog pritiskanja navedenog dugmeta krila ptic rok bi se brže pomjerala i igrač bi dobijao na ubrzanju.

## Igra 
Svaki nivo počinje sa igračem ili igračima (pošto se moglo igrati u paru) koji se nalaze na tlu, i neprijateljskim vitezovima koji se postepeno pojavljuju iz jedne od četiri tačke na platformama. Da bi uništili neprijatelja igrači su morali ostvariti kontakt s njim i probosti ga kopljem koje je bilo njihovo oružje, ali na nešto većoj visini od protivnika samog. Po uništenju protivnika pojavljivalo bi se veliko jaje koje je također trebalo uništiti kontaktom. U slučaju da je to predugo trajalo iz jajeta bi se izlegla nova ptica rok i novi neprijateljski vitez veće brzine od prethodne.

Tri nivoa jakosti neprijatelja su Bounder (crveni vitez), Hunter (bijeli vitez) i Shadow Lord (plavi vitez).

Nivo se završavao uništavanjem svih neprijatelja i jaja u određenom periodu vremena. Po isteku vremena pojavljivao bi se pterodaktil koji bi letio okolo sve dok ne uništi igrača sudarajući se s njim, dok igrači ne unište sve neprijatelje i sva jaja ili dok ga igrači ne unište pogađajući ga kopljem direktno u kljun (ovo zadnje je predstavljalo veoma težak zadatak zbog velike brzine pterodaktila).

Igru su igrali jedan ili dva igrača, a pored protivnika igrači su mogli, u slučaju sudara, uništiti jedan drugoga.

U slučaju pada u jezero lave igrači bi tonuli i gubili život. Ipak mogli su se spasiti ako bi tek po upadanju u lavu ubrzali let svoje ptice rok.

Kategorija:Videoigre
Dunum

**Dunum** (ili **dönüm**, **dunum**, **donum**; u Bosni i Hercegovini pored ovog koristi se i **dulum**) jeste mjerna jedinica za površinu. Nije SI jedinica. SI jedinica za površinu je kvadratni metar (m2).

Prvobitno, **dönüm**, iz osmanlijskog turskog ( **ضنمق / dönmek**) je označavao površinu zemlje koju čovjek može preorati tokom jednog dana. Mjera nije bila precizno definirana i varirala je od mjesta do mjesta. Još uvijek se koristi, u različitim standardiziranim verzijama, u mnogim zemljama bivšeg Osmanlijskog carstva.

## Verzije 
* U Sjevernom Kipru, dunum je 14.400&nbsp;ft2 (1.337,8 m2).
* U Iraku, dunum je 2.500 m2.
* U Izraelu, Jordanu, Libanu, Palestinskoj samoupravi i  Turskoj, dunum je 1.000 m2. Pred kraj Osmanlijskog carstva veličina dunuma je bila 919,3 m2, ali tokom britanskog mandata u Palestini je usvojen **metrički dunum** od 1.000 m2, koji je još uvijek u upotrebi.
* Neke od ostalih zemalja koje koriste dunum istog srazmjera su: Libija, Sirija i neke od zemalja bivše Jugoslavije među kojima je i Bosna i Hercegovina.
## Reference 
## Također pogledajte 
* Pretvorba mjernih jedinica
* Mjere za površinu

Kategorija:Jedinice za površinu
Razredbeni klobuk

mini|300p|desno|Razredbeni klobuk
**Razredbeni klobuk** je izmišljeni magični predmet iz serije romana o Harry Potteru britanske spisateljice J. K. Rowling.

Razredbeni klobuk je magični klobuk, korišten u Hogwartsu kako bi na magičan način rasporedio učenike u jedan od četiri doma u Hogwartsu : Gryffindore, Hufflepuffe, Ravenclawe ili Slytherine. Tokom banketa, upriličenog za početak školske godine, učenici prve godine, koji su po tradiciji Hogwartsa stigli u čamcima preko jezera, poredaju se u red, te ih profesorica McGonagall proziva po abecednom redoslijedu kako bi bili raspoređeni. Prozvani učenik sjeda na stolicu na sredini Velike dvorane, te stavlja Razredbeni klobuk na glavu. Razredbeni klobuk ima sposobnost da pregleda misli, sposobnosti i budućnost učenika. Tako je rekao Harryju da je pametan, hrabar i odlučan, te da bi se najbolje snašao u Slytherinima, ali je i poštovao Harryjeve želje pa ga je rasporedio u Gryffindore. Nakon što je Klobuk odlučio, glasno izgovori ime doma u koji svrstava učenika. Razredbeni klobuk svake godine pjeva drugačiju pjesmu pred početak ceremonije razvrstavanja i obično pobroji odlike Osnivača Hogwartsa. 

Razredbeni klobuk je pripadao Godric Gryffindoru, osnivaču Hogwartsa i doma Gryffindora. Gryyfindor ga je ostavio u Hogwartsu zajedno sa svojim mačem i od tad živi u direktorevom uredu. Nisu poznate njegove druge aktivnosti, osim razvrstavanja učenika.

Razredbeni klobuk, neposredno pred početak ceremonije razvrstavanja novih učenika, recituje pjesmu koju je sam smislio. Tekst te pjesme je svake godine drugačiji i obično opisuje i veliča Osnivače Hogwartsa, iako nerijetko upozorava na neku opasnost, kao u *Harry Potteru i Redu feniksa*.

U *Harry Potteru i Odaji tajni*, Razredni klobuk je odigrao jednu od nabitnijih uloga. Dumbledoreov feniks, Fawkes, je donio Harryju Razredbeni klobuk u Odaju tajni. Kada je Harry stavio Klobuk na glavu, u njemu je nastao Gryffindorov mač koji je pomogao Harryju da ubije Baziliska. Mač i klobuk su jedina dva poznata predmeta koja su pripadala Gryffindoru.

U filmskim verzijama romana, Lesie Phillips je posudio glas Razredbenom klobuku.

Kategorija:Čarobni predmeti u djelima o Harryju Potteru
Bajram-namaz

**Bajram-namaz** () jest islamska molitva (namaz) koju muslimani obavljaju za Kurban-bajram i Ramazanski bajram. Bukvalan prijevod riječi "Bajram" na arapskom je "festival" ili "praznik" i to je vrijeme kada se muslimani okupljaju sa porodicom i većom muslimanskom zajednicom kako bi proslavili.

## Vrijeme bajram-namaza 
Vrijeme bajram-namaza, prema islamskim učenjacima, počinje kad Sunce odskoči za koplje ili dva. To je, otprilike, 45 minuta nakon izlaska Sunca. Konsultirajući hadise, zaključujemo da su prvi muslimani s Muhammedom klanjali tako da su Kurban-bajram klanjali nakon što Sunce odskoči za koplje, kako bi vjernici imali vremena zaklati kurban, a Ramazanski bajram kad sunce odskoči za 2 koplja, kako bi vjernici imali više vremena podijeliti *sadekatul-fitr* (milostinju). Ovo je dokazani sunnet i čvrsto je zabilježeno u sahih hadisima.

Vrijeme dokad se ovaj namaz može klanjati jeste vrijeme *zevvala*, odnosno vrijeme kad nestane sjenke predmeta, tj. kad je Sunce tačno na pola neba.

## Obaveza bajram-namaza 
Različite islamske škole različito gledaju na obavezu klanjanja bajram-namaza.
*Sljedbenici Ebu-Hanifinog mezheba, kojem većinom pripadaju svi muslimani s prostora Bosne i Hercegovine i ostalih jugoslavenskih zemalja, smatraju da je bajram-namaz vadžib, odnosno drugostepena obaveza.
*Sljedbenici malikijskog i šafijskog mezheba smatraju da je bajram-namaz pritvrđeni sunnet, tj. da nije obaveza, ali da ga je Muhammed stalno obavljao.
*Sljedbenici hanbelijskog mezheba smatraju da je bajram-namaz farz-kifaje, odnosno obaveza zajednice (poput dženaza-namaza).

## Način obavljanja  
Ovaj namaz ima dva rekijata. Obavlja se slično kao i ostali namazi od dva rekijata, kao npr. Sabah-namaz, ali se na prvom rekijatu prije učenja Fatihe i sure tri puta zaredom podignu ruke (kao na početnom tekbiru), i izgovori se Allahu Ekber. Ovo se isto treba uraditi na drugom rekijatu, ali nakon učenja Fatihe i sure, ali prije rukuua (pregibanja).

Nakon klanjanja bajram-namaza održava se bajramska hutba, podijeljena u dva dijela.

Osim ovoga, za vrijeme Kurban-bajrama, prema hanefijskom mezhebu, vadžib je učiti tzv. *tekbiri-tešrik*, odnosno slaviti Boga poslije svakog farz-namaza.

### *Tekbiri-tešrik* 
Ovaj tekbir je vadžib od sabaha dana Arefata (dan prije Kurban-bajrama) do ikindije 4. dana Kurban-bajrama, i to odmah iza farza. Ako se zaboravi donijeti tekbir, dužnost ga je proučiti, a glasi: *Allāhu ekber, Allāhu ekber, lā ilāhe illallāhu wallāhu ekber, Allāhu ekber we lillāhil-hamd* (prijevod: *Allah je najveći, Allah je najveći. Nema drugog boga osim Allaha. Allah je najveći, Allah je najveći. Allahu pripada svaka zahvala.*)

## Blagdan (Bajram) 
Nakon što se završi namaz i hutba vjernici slave blagdan Bajram. Ovo je jedini islamski blagdan. Bajram je dva puta u toku jedne hidžretske godine.

## Reference 
## Vanjski linkovi 
*Bajram – dani veselja i radosti
*Bajram, kurban, teferič i čestitke

Kategorija:Islam
Kategorija:Bajram
Kategorija:Namaz
RK Bosna Sarajevo

**Omladinski Rukometni klub Bosna Sarajevo** je rukometni klub iz Sarajeva. Takmiči se Prvoj rukometnoj ligi Federacije BiH - Jug, drugom rangu bosansakohercegovačkog rukometa.

## Historija
Klub je osnovan 1948. i dio je porodice Univerzitetskog sportskog društva Bosna. Domaće utakmice igra u Olimpijskoj dvorani "Ramiz Salčin" na Mojmilu u Novom Gradu. Prethodno ej igrao u dvorani "Mirza Delibašić" (KSC Skenderija) u sarajevskoj gradskoj općini Centar.

U Jugoslaviji, Bosnin najveći uspjeh je osvajanje Kupa Jugoslavije 1963. Najveći dio od 1963. do 2003. klub nije postizao vrijedne rezultate. Najveći uspjeh kluba zahvaljujući dobroj organizaciji, igračkom kadru i jakim sponzorima došao je 2006, plasmanom u polufinale evropskog Kupa kupova, gdje su došli zahvaljujući osvojenom 3. mjestu u grupnoj fazi najjačeg evropskog takmičenja, Lige prvaka.

U polufinalu je Bosna izgubila od Hamburga ukupnim rezultatom 48:53, a gdje je Bosna ubilježila historijsku pobjedu u Sarajevu. Osim uspjeha u Evropi, Bosna je u domaćem takmičenju bila sedam puta prvak Premijer lige i pet puta osvajač Kupa BiH.

## Uspjesi
* **Kup Jugoslavije**
****Datoteka:Cup Winner.png (1)**: 1962/63.
* **Premijer liga**
****Datoteka:Cup Winner.png (7)**: 2002/2003, 2005/2006, 2006/2007, 2007/2008, 2008/2009, 2009/2010, 2010/2011.
* **Kup BiH**
****Datoteka:Cup Winner.png (5)**: 2002/2003, 2003/2004, 2007/2008, 2008/2009, 2009/2010.

## Igrači
*Sastav za sezonu 2019/20.*

;Golmani
* Salko Hamzić
* Robert Tomas
Adnan Kurtović
Maksimilijan Gajević
;Lijeva krila
* Božić Sanjin
* Korjenić Adin
* Rial Kobilj
* Dino Hatičić
* Amar Herić
* Tarik Hasanagić
* Nino Lagumdžija

;Desna krila
* Bakir Dizdarević
* Tarik Balta
* Haris Kunovac
Aleksandar Kerić
Anel Korjenić
Omar Subašić
;Desni bekovi
* Edin Idrizović
Tarik Karabegović
Leonardo Pavičić
Nidal Salčinović

;Srednji bekovi
* Amar Korkarić
* Kemal Hodžić
* Aldin Kunovac
* Amar Malagić

;Lijevi bekovi
* Edin Bajramović
* Benjamin Turčalo
* Simon Mrda
* Armin Gušić
* Asir Simonović
;Pivoti
* Damir Korkarić
* Ismar Tahirović
* Mak Cvitanović
* Adi Đuhera

## Reference
## Vanjski linkovi 
*Službena stranica 

B
B
Kategorija:Rukometni klubovi osnovani 1948.
Kategorija:Univerzitetsko sportsko društvo Bosna
Kategorija:Sportski kolektiv godine Bosne i Hercegovine